Billetes d'euru

A partir del primeru de xineru del 2002 en dellos países de la Xunión Europea (XE) entra en circulación la nueva moneda nomada Euru. Na estaya billetes, emítese papel moneda colos valores de 5, 10, 20, 50, 100, 200 y 500 euros.

Son moneda oficial n'Alemaña, Austria, Bélxica, Eslovaquia, Eslovenia, España, Estonia, Finlandia, Francia,Grecia, Irlanda del Norte, Italia, Malta, Letonia, Luxemburgu, Países Baxos, Portugal y Xipre.

A éstos hai que suma-yos Mónacu, San Marín y Ciudá del Vaticanu, países non pertenecientes a la XE pero qu'acuñen euros col permisu de la mesma.

Otros países que tomen l'euru como divisa, pero que nun lu emiten, son Andorra (que ta en negociaciones cola XE pa entrar nel grupu anterior), Kosovu y Montenegru.

 La escoyeta del diseñu los billetes 
El 12 febreru de 1996, el Conseyu del Institutu Monetariu Européu organizó un concursu pa escoyer el diseñu de los billetes de la divisa europea. De los 44 diseños recoyíos d'ente un bon númberu de diseñadores de varios países, foi escoyíu'l 3 d'avientu de 1996 el de Robert Kalina, diseñador del Oesterreichische Nationalbank (Bancu Nacional d'Austria).

 Especificaciones del Conseyu pal diseñu 
El Conseyu publicó unes llinies xenerales que debíen siguir los diseños presentaos: 
 El nome de la moneda había d'aparecer en dambos dos llaos del billete, tanto nel alfabetu llatín (EURO) como nel griegu (ΕΥΡΩ).
 El valor del billete había d'apaecer como mínimu dos vegaes, en dambos dos llaos del billete.
 Habíen d'apaecer les sigles del Bancu Central Européu en cinco variantes (qu'equivalen a les once llingües de los países de la eurozona nel 2002):
 BCE: pal español (), francés (), italianu () y portugués ().
 ECB: pal danés (), inglés (), neerlandés () y suecu ().
 EZB: pal alemán ().
 ΕΚΤ: pal griegu ().
 EKP: pal finés ().
 Cerca de les iniciales del BCE, había d'aparecer la firma del so presidente (daquella yera Wim Duisenberg).
 Les doce estrelles de la Xunión teníen d'aparecer nel anversu los billetes, anque podíen aparecer tamién, opcionalmente, nel reversu.
 Por supuestu, los valores taben predeterminaos: seríen 5, 10, 20, 50, 100, 200 y 500 €.
 Los tamaños taben axustaos a una tabla, dende los 120 × 62 mm del billete de 5 € hasta los 160 × 78 mm del de 500 €.
 Los colores teníen de ser: buxu pal billete de 5 €, bermeyu pal de 10 €, azul pal de 20 €, naranxa pal de 50 €, verde pal de 100 €, mariellu o marrón pal de 200 € y moráu o viola pal de 500 €.
 Pa finar, el diseñador podía escoyer ente dos temátiques: el diseñu «Edaes y Estilos d'Europa» o el diseñu «Abstractu/Modernu».
 Pal diseñu «Abstractu/Modernu», el diseñador yera llibre d'escoyer el motivu, siempre que nun representare a nengún país en particular.
Pal diseñu «Edades y Estilos d'Europa», cada billete tenía asociáu un estilu:
clásicu pal billete de 5 €, románicu pal de 10 €, góticu pal de 20 €, renacimientu pal de 50 €, barrocu y rococó pal de 100 €, «fierro y cristal» (Art Nouveau y Art Decó) pal de 200 € y contemporaneu pal de 500 €.

 El diseñu de Robert Kalina 
Kalina escoyó'l tema Edaes y Estilos d'Europa; ya diseñare los billetes del xelín austriacu (dafechu, vese cierta semeyanza ente los billetes de 500 y 1 000 xelinos de 1997 y los billetes d'euru, sobre too nel tipu de lletra escoyíu pa la numberación).

Pue vese que los billetes cumplen a la perfeición les normes del concursu:
 Na parte inferior izquierda lleese el nome de la moneda en caracteres llatinos (EURO) y griegos (ΕΥΡΩ), tanto nel anversu como nel reversu.
 El valor de cada billete aparez dos vegaes per delantre y tres per detrás, más vegaes de lo requerio pola norma.
 Na parte superior apreciense les sigles del BCE coles variantes esixíes.
 Baxu estes sigles vese la firma del presidente del Bancu Central Européu.

 La serie de billetes Edaes y Estilos d'Europa 
Les denominaciones de los billetes de cursu llegal na zona l'euru son siete: 5 €, 10 €, 20 €, 50 €, 100 €, 200 € y 500 €. Cada ún de los valores van identificaos con un color y un tamañu.

El diseñu de cada ún ta basao n'arquiteutura europea en varies estayes artístiques. L'anversu del billete muestra puertes y ventanes que simbolizen l'espíritu d'apertura y cooperación d'Europa y les 12 estrelles que representen el dinamismu y l'armonía ente les naciones europees. El reversu muestra pontes que son una metáfora que fala de la unión de los pueblos europeos ente sí y col restu del Mundu. Túvose yá en que los exemplos arquiteutónicos nun representaren monumentos esistentes actuales pa nun llegar a la controversia de cuales deberíen ser los escoyíos pa mostrase.

Otros elementos del diseñu ya mencionaos son: el nome euru, escritu en caracteres llatinos (EURO) y griegos (EYPO); les iniciales del Bancu Central Européu (BCE) en cinco variantes llingüístiques (BCE, ECB, EZB, EKT y EKP); el símbolu ©, indicativu de la proteición llegal (copyright); la bandera de la XE; y la firma del presidente del BCE.

+ Serie de 2002  Imaxe  Valor  Medíes  Descripción  Fecha d' Anversu  Reversu  Arquiteutura  Periodu  impresión  emisión border|84px border|84px 5 € 120 × 62 mm Clásica < sieglu V 2002 1 de xineru de 2002  border|89px border|89px 10 € 127 × 67 mm Románica sieglos XI y XII  border|93px border|93px 20 € 133 × 72 mm Gótica sieglos XIII y XIV  border|98px border|98px 50 € 140 × 77 mm Renacentista sieglos XV y XVI  border|103px border|103px 100 € 147 × 82 mm Barrocu y Rococó sieglos XVII y XVIII  border|107px border|107px 200 € 153 × 82 mm Art Nouveau  sieglos XIX y XX  border|112px border|112px 500 € 160 × 82 mm Contemporánea sieglos XX y XXI

 Segunda Serie de billetes: Europa 

A partir de mayu 2013, el BCE entamó a introducir la nueva serie de billetes. El primer billete foi'l de 5 euros; les otres denominaciones dirán introduciéndose a posteriori y de mou progresivu a lo llargo varios años y n'orde ascendente.

La nueva serie va nomase Europa y tendrá un retratu d'Europa (como personaxe mitolóxicu griegu) na marca d'agua y l'holograma. El diseñu y estilu de la primer serie mantiénense nésta, asina como los colores dominantes. La denominación tampoco cambia, siguin teniendo los mesmos valores faciales.

El primer motivu pal cambiu ye l'ameyoramientu de la seguridá antifalsificaciones nos billetes, anque vamos siguir usando los vieyos a la par que los nuevos hasta la so retirada gradual y pasáu un tiempu, el so desaniciu como billetes de cursu llegal, pero canxeables por periodu illimitáu nos bancos centrales de cada país.

 El códigu d'identificación nacional 
Nun entamu, la idea pa los billetes yera la mesma que pa les monedes, esto ye un reversu común y un anversu propiu pa cada país. A la fin, optose por facer tolos billetes iguales. Pa identificar el país emisor de billetes optose por poner una lletra delantre del númberu de serie. Esa lletra ye'l códigu d'identificación nacional.

Pa ver a qué país-y correspondía tala o cuala lletra simplemente punxeron les lletres del alfabetu n'orden descendente (de la Z a la A) y llueu punxeron n'orde alfabéticu ordinariu los nomes de los países emisores (según l'alfabetu del so idioma oficial).

+Códigos d´identificación nacional Códigu Estáu n'asturianu  nes sos llingües oficialesZ Bélxica België/Belgique/BelgienY Grecia Ελλάδα [Ellada]X Alemaña Deutschland(W) (Dinamarca) DanmarkV España EspañaU Francia FranceT Irlanda Éire/IrelandS Italia Italia(R) (Luxemburgu) Luxembourg/Luxemburg/Lëtzebuerg(Q) Ensin usuP Países Baxos Nederland(O) Ensin usuN Austria ÖsterreichM Portugal PortugalL Finlandia Suomi/Finland(K) (Suecia) Sverige(J) (Reinu Xuníu) United Kingdom(I) Ensin usuH Eslovenia SlovenijaG Xipre Κύπρος (Kípros)/KıbrısF Malta MaltaE Eslovaquia SlovenskoD Estonia EestiC Letonia Latvia

Les lletres Q, O y I nun se usen pa non confundiles col 0 y el 1 por parte de les máquines llectores.

Luxemburgu nun emite billetes d'euru; pero tien la so lletra reservada pa por si acasu. 

A Grecia, pola posición alfabética, tocába-y la W, pero como esta lletra nun esiste nel alfabetu griegu foi camudada pola Y. Esti cambiu de lletra fai que Grecia (Ελλάδα) a pesar d'entamar por E, se ponga per delantre d'Alemaña (Deutschland) qu'entama por D. 

Otra irregularidá ye'l casu d'Irlanda. El so nome oficial ye Eire (l'idioma oficial d'Irlanda ye'l gaélicu irlandés); poro, debería dir delantre d'España, pero a la hora d'establecer l'orde de la llista optaron pol nome del país n'inglés: Ireland.

Dinamarca, Suecia y el Reinu Xuníu nun usen l'euru, pero tienen la so posición reservada por si quieren entrar nel futuru. Al ser miembros de la XE enantes del ñacimientu del euru, entren n'asignación del códigu a la par que los países emisores de la nueva divisa, d'ehí que les lletres asignaes seyan correllatives según l'orden alfabéticu del nome de los sos países na so llingua oficial, anque nel casu Dinamarca esti país quédase cola lletra que nun quería Grecia, polo que se pon per detrás d'Alemaña na llista a pesar de que l'orde alfabéticu diz lo contrario. A partir de 2007 los nuevos países europeos qu'aceptaron l'euru como moneda nacional recibieron tamién el so código d'identificación, pero nesti casu se-yos asignó por orden d'ingresu.

 Los billetes tamién tienen "ceca" 
Nel anversu de los billetes vién impresu un segundu códigu alfanuméricu, más curtiu que'l númberu de serie del billete, que mos identifica la imprenta onde se fexo'l billete. Hai que tener en cuenta que dellos países cuenten con más d'una imprenta autorizada. Tamién hai casos de países qu'emiten billetes col so código nacional pero impresu fuera les sos fronteres (mesmamente España, que teniendo fábrica de billetes propia tien delles partíes impreses n'Alemaña, Bélxica o Países Baxos).

El so formatu ye X000X0, siendo la primer lletra la identidá de la imprenta y el restu, datos de la impresión: los tres díxitos siguientes indiquen la placa, la siguiente lletra ye la fila y l'últimu númberu pertenez a la columna. Por exemplu, el códigu L077C5 significa que'l billete ta impresu en Chamalières / Francia, cola placa 077, fila C, columna 5.

Dichu códigu nun s'asoleya nun llugar determináu nos billetes, sinón que varia según el valor de los mesmos. Nos billetes de 5 € ta nel marxe izquierdu del debuxu; nos de 10, nuna de les estrelles cerca de la pallabra EURO; nos de 20, n´otra estrella. Nos de 50, nel marxe derechu, enriba l'holograma; Nos de 100, nel centru'l billete, escondíu ente'l microtestu; nos de 200, cerca d'una de les estrelles inferiores, en vertical; y nos de 500, n´otra estrella.

 Identificación de la lletra d'imprenta 
 Lletra  Imprenta  Llugar  Imprime pa (códigu d'identificación nacional) D  Setec Oy  Vantaa, Finlandia  L E  François Charles Oberthur Fiduciaire  Chantepie, Francia  H, L, P, U F  Österreichische Banknoten und Sicherheitsdruck  Viena, Austria  N, P, S, T, Y G  Koninklijke Johan Enschedé en Zonen  Haarlem, Países Baxos  F, G, L, N, P, V, Y H  De La Rue  Gateshead, Reinu Xuníu  L, M, P, T J  Istituto Poligrafico e Zecca dello Stato  Roma, Italia  S K  Banc Ceannais na hÉireann  Dublín, Irlanda/Eire  T L  Banque de France  Chamalières, Francia  U M  Fábrica Nacional de Moneda y Timbre  Madrid, España  V N  Τράπεζα της Ελλάδος  Atenes, Grecia  Y P  Giesecke & Devrient  Munich / Leipzig, Alemaña  L, M, P, U, V, X, Y R  Bundesdruckerei  Berlín, Alemaña  P, X, Y T  Banque Nationale de Belgique  Bruxeles, Bélxica  U, V, Z U  Valora – Banco de Portugal  Carregado, Portugal  M

Nun s'usen, lo mesmo que nos númberos de serie, les lletres I, O, Q y B (nesti últimu casu, por confusión col 8).

 La reserva pa los non emisores 
Lo mesmo que colos númberos de serie, les lletres A, C y S tán reservaes al Reinu Xuníu, Suecia y Dinamarca, respeutivamente:

 Lletra  Imprenta  Llugar A  Bank of England Printing Works  Loughton, Reinu Xuníu C  Tumba Bruk  Tumba, Suecia S  Danmarks Nationalbank  Copenhague, Dinamarca

 Referencies 

 Enllaces esternos 

Categoría:Monedes d'Europa